Les bateries solars són elements pensats per complementar les plaques solars en una instal·lació solar fotovoltaica. Serveixen per emmagatzemar l'energia sobrant que no hem fet servir en el moment de ser produïda, és a dir, els excedents d´autoconsum, permetent-nos utilitzar-la en qualsevol altre moment.
A l'hora de plantejar-te com instal·lar plaques solars amb bateries hi ha diversos aspectes importants a tenir en compte. Es tracta de mòduls que afortunadament són cada cop menys voluminosos, una cosa especialment interessant, ja que s'han d'instal·lar dins de casa. Normalment s'instal·len a la paret, a prop del quadre elèctric i de l'inversor (l'aparell que converteix el corrent continu captat per les plaques en corrent altern) de la instal·lació solar.
Precisament aquest element és un dels que hem de tenir en compte especialment quan pensem com instal·lar plaques solars amb bateries. I és que hi ha inversors híbrids que incorporen carregador de bateria, fet que estalvia espai i facilita la instal·lació, de manera que només necessitaràs afegir la bateria.
En canvi, en cas que et plantegis com instal·lar un sistema de panells solars amb bateries però no comptis amb un inversor híbrid, hauràs d'incorporar un carregador de bateria al conjunt o assegurar-te que la mateixa bateria ja disposi del seu carregador incorporat.
D'altra banda, tingues en compte que si busques aprofitar al màxim el potencial de la teva teulada i l'energia sobrant que generi però no vols encarir la instal·lació amb una bateria elèctrica (és l'element més costós) hi ha alternatives. En el nostre cas, per minimitzar el cost de la instal·lació solar i maximitzar l'estalvi des del primer dia, t’oferim l'opció d'instal·lar una bateria virtual. Amb ella i amb un canvi de model energètic cap al de generació distribuïda, és possible aplicar una quota fixa d’estalvi a tota la factura de la llum, no només a la part d’energia (consum). Fins i tot pot ser que et sobri estalvi després de cobrir el 100% de la teva factura, que pots aplicar a una altra o et podem abonar.